Robert Fripp

Robert Fripp (Wimbourne, Dorset, Nagy-Britannia, 1946. május 16.) brit gitáros, zeneszerző, producer. A kortárs könnyűzene progresszív rock névvel illetett műfajának egyik legnagyobb hatású gitáros-zeneszerzője.

1969-ben alapította világhírű zenekarát, a King Crimsont, melynek egyetlen állandó tagja lett. A zenekar több szünet után ma is működik. Fripp ezenkívül számtalan projektben működött közre, játszott többek között Brian Enóval, David Bowie-val, a Blondie-val, Peter Gabriellel. Munkássága úttörő a gitár alternatív alkalmazásait illetően; ezek közé tartozik például az általa kifejlesztett soundscape technika, amely több hangsáv egymást követő, illetve egymás melletti megszólaltatását jelenti, utánozhatatlan hangzást eredményezve. A gitárszintetizátorok és a MIDI technika használatában is meghatározó szerepet játszott, illetve játszik. Eredetileg egy 1959-es évjáratú fekete Gibson Les Paul Custom gitáron játszott, majd a technika bővülése folytán egy Fernandes hangszerre váltott.

Nemrégiben a Microsoft-tal közösen dolgozott a Windows Vista zenéjén.

Stílusa 
Karrierje során folyamatosan tágította a zenei határokat, illetve avantgárd és experimentális zenei ötletekkel gazdagította a gitározást. Fripp a 60-as évek közepén vált profi zenésszé, számos Angliában turnézó, amerikai énekest kísérve. Leleményes dallamvilága és virtuóz technikája páratlan dolog volt a 60-as/70-es évek fordulóján a rock zenei palettáján. Gitárja egyszer árnyaltan finoman díszített, máskor pusztító torzítással tarolt. Szinte énekelt kezében a Les Paul, vibráló, végtelennek tűnő, kitartott hangokkal. Igen művelt zenész, 12 éves korában kezdte saját gitárstílusát kidolgozni. Gitárját is saját elképzelése szerint hangolja, immár 1975 óta. Játékstílusa kimagaslóan egyedi, sokszor szélsőségesen torz, különleges modalitású, összetett ütemekkel, poliritmusokkal, precíz hangszereléssel, és nem mindig egyértelmű tonalitással. Szürreális, lebegős hangképeihez, és kísérteties hangulataihoz gyakran használ harmonizert és gitárszintetizátort. Számos zenészből kreált profi gitárost, például a Californian Guitar Trio tagjai is "nála tanulták meg a szakmát."

Diszkográfia 
 1968 The Cheerful Insanity of Giles, Giles and Fripp
 1973 (No Pussyfooting) (with Brian Eno)
 1975 Evening Star (with Brian Eno)
 1979 Exposure
 1981 God Save the Queen/Under Heavy Manners
 1981 The League of Gentlemen (with the League of Gentlemen)
 1981 Let the Power Fall: An Album of Frippertronics
 1982 I Advance Masked (with Andy Summers)
 1984 Bewitched (with Andy Summers)
 1985 Network
 1985 God Save The King (with the League of Gentlemen)
 1986 The League of Crafty Guitarists Live!
 1986 The Lady or the Tiger (with Toyah Willcox)
 1990 Show of Hands (with The League of Crafty Guitarists)
 1991 Kneeling at the Shrine (with Sunday All Over The World)
 1993 The First Day (with David Sylvian)
 1993 Darshan (with David Sylvian)
 1994 The Bridge Between (with the California Guitar Trio)
 1994 1999 Soundscapes: Live in Argentina
 1994 Damage: Live (with David Sylvian)
 1994 Redemption-Approaching Silence (with David Sylvian)
 1994 FFWD (with The Orb)
 1995 Intergalactic Boogie Express: Live in Europe...
 1995 A Blessing of Tears: 1995 Soundscapes, Vol. 2 (live)
 1995 Radiophonics: 1995 Soundscapes, Vol. 1 (live)
 1996 That Which Passes: 1995 Soundscapes, Vol. 3' (live)
 1996  Thrang Thrang Gozinbulx  (with the League of Gentlemen)
 1997 November Suite: 1996 Soundscapes - Live at Green Park Station
 1997 Pie Jesu
 1998 The Gates of Paradise
 1998 Lightness: for the Marble Palace (for Brian Eno)
 1999 The Repercussions of Angelic Behavior (with Bill Rieflin and Trey Gunn)
 2000 A Temple in the Clouds (with Jeffrey Fayman)
 2004 The Equatorial Stars (with Brian Eno)
 2005 Love Cannot Bear (Soundscapes - Live In The USA)
 2006 The Cotswold Gnomes (with Brian Eno)
 2007 At the End of Time (Churchscapes Live in England and Estonia)
 2007 Beyond Even (1992 - 2006) (with Brian Eno)
 2008 Thread (with Theo Travis)
 2009 Talking With Strangers (with Judy Dyble)

Külső hivatkozások
 elephant-talk.com
 king-crimson.com
 ÉS: Az ős írmag 
 Mancs: Guru, nem sztár (King Crimson a Petőfi Csarnokban) 
 Robert Fripp írja a Vista zenéjét
 guitargeek.com 

Brit gitárosok
Brit zeneszerzők
King Crimson-tagok
1946-ban született személyek
Élő személyek